**התמחות אמן/ית-מורה-יוצר/ת**

ההתמחות אמן/ית-מורה-יוצר/ת מזמנת מימוש של גישות רב-תחומיות בתחום ההוראה-היצירה-המחקר ומתבססת על גישת**ABR**  (Art practice as research/Art based Research - מחקר מבוסס יצירה / אומנות כפרקטיקה מחקרית), הנהוגה במוסדות אקדמיים בעולם. גישה זו משלבת בצורה מתודית הליכים מחקריים ואומנותיים ומאפשרת להמשיג ולקדם את היצירה במקביל.

המסלול מיועד לבעלי תואר ראשון ותעודת הוראה בתחומי יצירה שונים כגון אמנות פלסטית, מדיה וקולנוע והוא מתפרש על פני שתי שנות לימוד.

בהתמחות שלנו הסטודיו הוא הבסיס לפעולה. בעקבות תצוגה ודיון משותף של הסטודנטים והסטודנטיות נוצר מרחב מעגלי הנע בין יצירה, המשגה וכתיבה, וחוזר חלילה.

התנועה והדיון המעגליים מייצרים התבוננות ותגובות מתמידות בין האמן/ית היוצר/ת, לבין החברות/ים בקבוצה, ועם המנחה האישי והאמנים שהם מלווי התכנית.

הפרויקט המשותף מוצג בתערוכת הגמר ובקטלוג זה.